smcproject/ml-wiki-sentences huggingface dataset:
പൗരാണിക ഗ്രീസിലെ നാട്ടുരാജ്യങ്ങളിൽ നിന്ന് തുടങ്ങുന്നു ഈ ചരിത്രം.
പിന്നീട് മധ്യധരണ്യാഴീ തടം മുഴുവൻ റോമാസാമ്രാജ്യം പിടിച്ചടക്കി.
എഡി 476 ൽ റോമാസാമ്രാജ്യത്തിന്റെ തകർച്ചയോടുകൂടി യൂറോപ്പിന്റെ മധ്യകാലം തുടങ്ങിയതായി കണക്കാക്കപ്പെടുന്നു.
പതിനാലാം നൂറ്റാണ്ടിൽ തുടങ്ങിയ നവോത്ഥാനം യൂറോപ്പിലെ പരമ്പരാഗത ശാസ്ത്ര വിശ്വാസ സത്യങ്ങളെ ചോദ്യം ചെയ്തുകൊണ്ട് വിപ്ലവം സൃഷ്ട്ടിച്ചു.
ഇതേ സമയം തന്നെ പ്രൊട്ടസ്റ്റന്റ് വിശ്വാസപ്രമാണങ്ങൾക്ക് ഒരു അഴിച്ചുപണിക്ക് ജർമനിയിലെയും സ്കാൻഡിനേവിയയിലെയും ബ്രിട്ടനിലെയും പ്രൊട്ടസ്റ്റന്റ് പള്ളികൾ തുടക്കം കുറിച്ചു.
1800-ന് ശേഷം വ്യവസായവിപ്ലവം ബ്രിട്ടനിലേക്കും പശ്ചിമയൂറോപ്പിലേക്കും അഭിവൃദ്ധി കൊണ്ടുവന്നു.
യൂറോപ്പിലെ പ്രധാന ശക്തികളെല്ലാം അമേരിക്കയിലും ആഫ്രിക്കയിലും ഏഷ്യയിലുമെല്ലാം കോളനികൾ സ്ഥാപിച്ചു.
ഇരുപതാം നൂറ്റാണ്ടിൽ നടന്ന ഒന്നാം ലോകമഹായുദ്ധവും രണ്ടാം ലോകമഹായുദ്ധവും യൂറോപ്പിലെമ്പാടും  വൻ രക്തച്ചൊരിച്ചിലിന് കാരണമായി.
1947 - 1989 കാലഘട്ടം ശീതയുദ്ധത്തിന്റെ നിഴലിലായിരുന്നു യൂറോപ്പ്.
1950നു ശേഷം രാജ്യങ്ങൾ യൂറോപ്യൻ യൂണിയൻ എന്ന ഒരു കൊടിക്കീഴിൽ ഒന്നിക്കാൻ തുടങ്ങി.
ഇന്ന് റഷ്യക്ക് വടക്കോട്ട് ഉള്ള ഒട്ടുമിക്ക രാജ്യങ്ങളും അമേരിക്കക്കും കാനഡക്കും ഒപ്പം നാറ്റോ സൈനിക സഖ്യത്തിലെ അംഗങ്ങളാണ്.
രാജു മുരുകൻ ഇംഗ്ലീഷ് വിലാസം https://ml.wikipedia.org/wiki/Raju_Murugan
തമിഴ്നാട്ടിലെ തിരുവാരൂരിൽ നിന്നുള്ള ഒരു എഴുത്തുകാരനും പത്രപ്രവർത്തകനും ചലച്ചിത്ര സംവിധായകനുമാണ് രാജു മുരുകൻ .
തമിഴ് മാസികയായ ആനന്ദ വികടനിൽ ഇദ്ദേഹത്തിന്റെ 'വട്ടിയും മുതലും', 'ഒൺട്ര്', 'ജിപ്സി' എന്നീ കൃതികൾ പ്രസിദ്ധീകരിച്ചു വന്നിട്ടുണ്ട്.
കുക്കൂ (2014) എന്ന ചിത്രത്തിലൂടെയാണ് രാജു മുരുകൻ സംവിധായകനായി അരങ്ങേറ്റം കുറിച്ചത്.
അദ്ദേഹത്തിന്റെ രണ്ടാമത്തെ ചിത്രമായ ജോക്കറിന് 64-ാമത് ദേശീയ ചലച്ചിത്ര അവാർഡിൽ മികച്ച തമിഴ് ചിത്രത്തിനുള്ള പുരസ്കാരം ലഭിച്ചു .
3 വർഷം ലിംഗുസാമിയുടെ സംവിധാന സഹായിയായി ജോലി ചെയ്തിരുന്നു.
ചലച്ചിത്രങ്ങൾ വർഷം ഫിലിം എഴുത്തുകാരൻ ഡയറക്ടർ കുറിപ്പുകൾ 2014 കുക്കൂ അതെ അതെ 2016 തോഴാ അതെ അല്ല സംഭാഷണങ്ങൾ 2016 ജോക്കർ അതെ അതെ മികച്ച ചിത്രത്തിനുള്ള ഫിലിംഫെയർ അവാർഡ് - തമിഴ് തമിഴിലെ മികച്ച ചിത്രത്തിനുള്ള ദേശീയ ചലച്ചിത്ര അവാർഡ് 2019 മെഹന്ദി സർക്കസ് അതെ അല്ല കഥയും സംഭാഷണവും 2020 ജിപ്‌സി അതെ അതെ പുസ്തകങ്ങൾ ശീർഷകം ഭാഷ പ്രസാധകൻ കുറിപ്പുകൾ വട്ടിയും മുതലും തമിഴ് വികാതൻ - ഒൻഡ്രു തമിഴ് വികാതൻ സഹ രചയിതാവ് ജിപ്‌സി തമിഴ് വികാതൻ അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് രാജു മുരുകൻ Raju Murugan ഫേസ്‌ബുക്കിൽ
രാജുവെഡല
ത്യാഗരാജസ്വാമികൾ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് രാജുവെഡല ജൂതാമുരാരേ വരികളും അർത്ഥവും വരികൾ അർത്ഥം പല്ലവി രാജുവെഡല ജൂതാമുരാരേ കസ്തൂരിരംഗ ദാ!
രംഗപുരിയിലെ ഭഗവാൻ എഴുന്നള്ളുന്നു.
വരൂ  നമുക്കതുകാണാമല്ലോ അനുപല്ലവി തേജിനെക്കി സമസ്ത രാജുലൂഡിഗമുസേയ തേജരില്ലു നവരത്നപു ദിവ്യഭൂഷണമുലിഡിരംഗ തിളങ്ങുന്ന വിശിഷ്ടരത്നങ്ങൾ പതിച്ച ദിവ്യാഭരണങ്ങളാൽ അലംകൃതനായി തേരിലെത്തുന്ന രംഗരാജന് സകല ചക്രവർത്തിമാരും സേവചെയ്യുന്നു ചരണം കാവേരിതീരമുനനു പാവനമഗുരംഗപുരിനി ശ്രീവെലയു ചിത്രവീഥിലോ വേഡ്കഗരാക സേവനുകനി സുരുലുവിരുലചേ പ്രേമനുപൂജിഞ്ചഗ ഭാവിഞ്ചി ത്യാഗരാജുപാഡഗ വൈഭോഗരംഗ ഭാവാർദ്രമായി രംഗനാഥന്റെ വൈഭോഗം ത്യാഗരാജൻ ആലപിക്കുമ്പോൾ കാവേരിയുടെ തീരത്തുള്ള പാവനമായ ശ്രീരംഗപുരിയിലെ ഐശ്വര്യം നിറഞ്ഞ് അലങ്കരിച്ച പ്രധാനതെരുവിൽക്കൂടി ഭഗവാൻ വരുന്നതുകണ്ട് മനംനിറഞ്ഞ ദേവകൾ സ്നേഹത്തോടെ പുഷ്പവൃഷ്ടി നടത്തുന്നു, കുറിപ്പുകൾ
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം രഞ്ജനിയുടെയും ഗായത്രിയുടെയും ആലാപനം
രാജീവൻ കാഞ്ഞങ്ങാട് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) പ്രമാണം:രാജീവൻ കാഞ്ഞങ്ങാട് രാജീവൻ കാഞ്ഞങ്ങാട്
നോവലിസ്റ്റും കഥാകൃത്തും ഗാനരചയിതാവുമായിരുന്നു രാജീവൻ കാഞ്ഞങ്ങാട് .
അധ്യാപകപ്രസ്ഥാനത്തിന്റെ ആദ്യകാലനേതാവ് വി.ചിണ്ടൻ മാസ്റ്ററുടെയും സി.മാധവി ടീച്ചറുടെയും മകൻ.
കാസർകോട് ജില്ലയിലെ കാഞ്ഞങ്ങാട് 1966  ൽ ജനനം.
നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട് , തലശ്ശേരി ബ്രണ്ണൻ കോളേജ് എന്നീ കലാലയങ്ങളിൽ ഉന്നതവിദ്യാഭ്യാസം.
ആദ്യകഥാസമാഹാരം അസ്ഥികൂടവും പച്ചിലകളും 2005ൽ പ്രസിദ്ധികരിച്ചു.
നോവൽ നാവികൻ 2006ൽ പ്രസിദ്ധീകരിച്ചു .
രണ്ടാമത്തെ കഥാസമാഹാരം മൂന്നു വ്യത്യസ്ത കംപാർട്ടുമെന്റുകൾ 2010 ൽ പ്രസിദ്ധീകരിച്ചു.
ഗാനരചയിതാവാണ്.
യുവകലാസാഹിതി നവോത്ഥാനസംഗമത്തിനു വേണ്ടി തയ്യാറാക്കിയ  നവോത്ഥാനഗീതത്തിന്റെ രചന നിർവ്വഹിച്ചു.
2015 ജൂണിൽ യുവകലാസാഹിതി നിർമ്മിച്ച 'ഗാനമയൂഖം' എന്ന ലളിതഗാനശേഖരം ഓഡിയോ സി.ഡിക്കു വേണ്ടി മൂന്നു ഗാനങ്ങൾക്ക് രചന നിർവ്വഹിച്ചു.
രണ്ടു തിരക്കഥകൾ രചിച്ചിട്ടുണ്ട്.
ഉരുകിയൊലിക്കുന്ന വണ്ടി എന്ന റേഡിയോനാടകത്തിന്റെ രചന ഇദ്ദേഹത്തിന്റേതാണ് .
യുവകലാസാഹിതി കാസർകോട് ജില്ലാ വൈസ് പ്രസിഡന്റായിരുന്നു.
കാഞ്ഞങ്ങാട് എം.എൻ.സ്മാരക ഗ്രന്ഥശാലാ വൈസ് പ്രസിഡന്റ്, പി.സ്മാരകസമിതി അംഗം, കാഞ്ഞങ്ങാട് ആർട്ട് ഫോറം മെമ്പർ എന്നീ നിലകളിൽ പ്രവർത്തിച്ചിട്ടുണ്ട്.
അമ്മ:സി.
മാധവി ടീച്ചർ  ഭാര്യ: കെ.കെ.സലീല.
ഏകമകൾ: സ്‌നേഹ.
സഹോദരങ്ങൾ: രാജേന്ദ്രൻ, രാജേഷ്, രാജേശ്വരി.
പുരസ്‌ക്കാരങ്ങൾ
1984 ലെ ബ്രണ്ണൻ കോളേജിലെ സാഹിത്യ വേദി ഒരുക്കിയ യുവസാഹിത്യകാരന് നൽകുന്ന പുരസ്‌ക്കാരമാണ് രാജീവൻ കാഞ്ഞങ്ങാടിന് ലഭിക്കുന്ന ആദ്യ പുരസ്‌ക്കാരം.
ഇല്ല;റിസ്വാനെ മറന്നിട്ടില്ല എന്ന ചെറുകഥക്ക് ഗ്രീൻ ബുക്സ് അവാർഡ് നേടി.
ബ്രണ്ണൻ സാഹിത്യ പുരസ്‌കാരം, ലിപി പുരസ്‌കാരം എന്നിവ ലഭിച്ചിട്ടുണ്ട്.
തൃശൂരിൽ ഒരു സാഹിത്യക്യാമ്പിനുള്ള യാത്രയ്ക്കിടെ മസ്തിഷ്കാഘാതത്തെത്തുടർന്ന് 2015 ജൂൺ 30 ന് അന്തരിച്ചു .
രാജീവൻ കാഞ്ഞങ്ങാടിന്റെ സ്മരണ നിലനിർത്തുന്നതിനായി യുവകലാസാഹിതി കാസർഗോഡ് ജില്ലാ കമ്മിറ്റി 2020 മുതൽ രാജീവൻ കാഞ്ഞങ്ങാട് സ്മാരക കലാലയ ചെറുകഥാ പുരസ്കാരം നൽകി വരുന്നു.
അവലമ്പം ↑ http://www.mathrubhumi.com/online/malayalam/news/story/3680623/2015-07-01/kerala%5Bപ്രവർത്തിക്കാത്ത+കണ്ണി%5D ↑ ↑ ↑ ↑ http://deshabhimani.com/news-kerala-kasargod-latest_news-479356.html%5Bപ്രവർത്തിക്കാത്ത+കണ്ണി%5D
രാജു ഏബ്രഹാം ഇംഗ്ലീഷ് വിലാസം https://ml.wikipedia.org/wiki/Raju_Abraham
രാജു ഏബ്രഹാം 1961 ജനുവരി 1ന് കണ്ടനാട്ട് കുടുംബത്തിൽ കെ. എസ്. ഏബ്രഹാമിന്റെയും തങ്കമ്മ ഏബ്രഹാമിന്റെയും മകനായി ജനിച്ചു.
കേരളത്തിലെ പ്രമുഖ രാഷ്ട്രീയ നേതാവും സി.പി.ഐ.(എം) നേതാവും റാന്നി നിയമസഭാമണ്ഡലത്തിൽ നിന്നുള്ള നിയമസഭാ സമാജികനുമാണ്.
1996 മുതൽ റാന്നി നിയമസഭാമണ്ഡലത്തെ പ്രതിനിധീകരിക്കുന്നു.
കേരളത്തിലെ ഇടതുപക്ഷ മുന്നണിയുടെ പ്രധാന നേതാവാണദ്ദേഹം.
1996, 2001, 2006, 2011, 2016 എന്നീ വർഷങ്ങളിൽ നടന്ന ഇലക്ഷനുകളിൽ കേരളത്തിലെ പത്തനംതിട്ടയിലെ റാന്നി നിയമസഭാ മണ്ഡലത്തെ പ്രതിനിധീകരിച്ച് മത്സരിച്ചു വിജയിച്ചു.
വിദ്യാർത്ഥിപ്രസ്ഥാനമായ സ്റ്റുഡന്റ്സ് ഫെഡെറേഷൻ ഓഫ് ഇന്ത്യ ( എസ്.എഫ്.ഐ. )യിലൂടെയാണ് രാഷ്ട്രീയത്തിൽ പ്രവേശിച്ചത്.
റാന്നി സെന്റ് തോമസ് കോളജിലെ യൂണിയൻ ചെയർമാനായി.
കേരള യൂണിവേഴ്സിറ്റി കൗൺസിലറും ആയി.
റാന്നി റബർ മാർക്കറ്റിങ് സൊസൈറ്റി പ്രസിഡന്റ്, പത്തനംതിട്ടയിലെ ദേശാഭിമാനി ബ്യൂറോ ചീഫ്, പത്തനംതിട്ട പ്രസ് ക്ലബ്ബിന്റെ ജൊയിന്റ് സെക്രട്ടറി, വിവിധ തൊഴിലാളി സംഘടനകളുടെ ഭാരവാഹി എന്നീനിലകളിലും പ്രവർത്തിച്ചു.
5 ടെലിഫിലിമുകളിലും അഭിനയിച്ചു.
നിയമസഭാ ഇലക്ഷനുകളിലെ പ്രകടനം തിരഞ്ഞെടുപ്പു വർഷം കിട്ടിയ വോട്ട് ഭൂരിപക്ഷം ലഭിച്ച വോട്ടിന്റെ ശതമാനം എതിരാളി 1996 40932 3429 47.81 പീലിപ്പോസ് തോമസ് 2001 48286 4807 51.23 പീലിപ്പോസ് തോമസ് 2006 49367 14971 55.43 പീലിപ്പോസ് തോമസ് 2011 58391 6614 48.51 ബിജിലി പനവേലി 2016 58749 14596 മറിയാമ്മ ചെറിയാൻ
രാജു ലാമ
നേപ്പാളിലെ പ്രശസ്ത ഗായകനും ഗാനരചയിതാവുമാണ് രാജു ലാമ (നേപ്പാളി: राजु लामा; ജനനം: 16 മാർച്ച് 1978).
മംഗോളിയൻ ഹാർട്ട് എന്ന സംഗീത ഗ്രൂപ്പിലെ പ്രധാന ഗായകനാണ്.
നേപ്പാളി, ടിബറ്റൻ, തമാങ് ഭാഷകളിൽ നിരവധി ഗാനങ്ങൾ ആലപിച്ചിട്ടുണ്ട്.
തന്റെ ഗാനങ്ങൾ അവതരിപ്പിക്കാൻ രാജു ലാമ ലോകമെമ്പാടും സഞ്ചരിക്കുന്നു.
ഇപ്പോൾ യുഎസിലും നേപ്പാളിലുമാണ്.
ദി വോയ്‌സ് ഓഫ് നേപ്പാൾ സീസൺ 2 (2019) ലെ പരിശീലകരിൽ ഒരാളാണ് രാജു ലാമ.
ആൽബങ്ങൾ സോൾട്ടിനി - 1995 മംഗോളിയൻ ഹാർട്ട് - 1996 മംഗോളിയൻ ഹാർട്ട് വാല്യം 2 - 1999 മംഗോളിയൻ ഹാർട്ട് വാല്യം 3 - 2002 മംഗോളിയൻ ഹാർട്ട് സോളിഡ് ഗോൾഡ് - 2004 ഡോൺബോ തമാങ് ആൽബം - 2004 മംഗോളിയൻ ഹാർട്ട് വാല്യം 4 - 2006 മംഗോളിയൻ ഹാർട്ട് വാല്യം 5 - 2009 മംഗോളിയൻ ഹാർട്ട് വാല്യം 6 - 2012 മംഗോളിയൻ ഹാർട്ട് വാല്യം 7 - 2018
സാംലിംഗ് ഗോമ്പ - 2016: ടിബറ്റിനകത്തും പുറത്തും ഉള്ള എല്ലാ ടിബറ്റുകാർക്കും, എല്ലാ ഹിമാലയൻ ജനതയ്ക്കും ലോകമെമ്പാടുമുള്ള അദ്ദേഹത്തിന്റെ എല്ലാ അഭ്യുദയകാംക്ഷികൾക്കുമായി ഈ ഗാനം സമർപ്പിച്ചിരിക്കുന്നു.
അവാർഡുകൾ സഞ്ജൻ സ്മൃതി പോപ്പ് ഗാന മത്സരം വിന്നർ ബാൻഡ് (നേപ്പാൾ) - 1996 മികച്ച വോക്കൽ (നേപ്പാൾ) - 1996 മികച്ച രചന (നേപ്പാൾ) - 1996 മ്യൂസിക് നേപ്പാൾ സ്വർണ്ണ മെഡൽ (നേപ്പാൾ) - 1999 ഈ വർഷത്തെ ഏറ്റവും കൂടുതൽ വിറ്റുപോയ ആൽബം (നേപ്പാൾ): ഹിറ്റ്സ് എഫ്എം അവാർഡ് 2002 വോക്കൽ (നേപ്പാൾ) ഉള്ള ഗ്രൂപ്പ് അല്ലെങ്കിൽ ഇരുവരുടെയും മികച്ച പ്രകടനം: ആഹ പോപ്പ് മ്യൂസിക് അവാർഡ് 2002 ഗ്രൂപ്പ് അല്ലെങ്കിൽ ഇരുവരുടെയും മികച്ച പ്രകടനം (നേപ്പാൾ): മ്യൂസിക് നേപ്പാൾ അവാർഡ് 2002–2003 ഈ വർഷത്തെ ഏറ്റവും കൂടുതൽ വിറ്റഴിക്കപ്പെട്ട ആൽബം (നേപ്പാൾ): കാന്തിപൂർ എഫ്എം വാർഷിക അവാർഡ് 2002, 2003, 2004 ഏറ്റവും കൂടുതൽ സംപ്രേഷണം ചെയ്ത ഗാനം (നേപ്പാൾ): ഇമേജ് അവാർഡ് 2007 സാമൂഹ്യസേവനം
നേപ്പാളിലെ ഗ്രാമീണ സമൂഹങ്ങളിൽ വിദ്യാഭ്യാസം പ്രോത്സാഹിപ്പിക്കുന്നതിനായി രാജു ലാമ ഫൗണ്ടേഷൻ പ്രവർത്തിക്കുന്നു.
സ്കൂളുകൾ പണിയുന്നതിലും വിദ്യാർത്ഥികൾക്ക് വിദ്യാഭ്യാസം നേടുന്നതിനുള്ള പഠന സാമഗ്രികൾ നൽകുന്നതിലും ഇത് പ്രത്യേകത ശ്രദ്ധ പുലർത്തുന്നു.
അനുബന്ധം ↑ ↑ ↑ ↑ ↑ ↑ ↑ ↑ ↑ ↑
രാജീവൻ മമ്മിളി ഇംഗ്ലീഷ് വിലാസം https://ml.wikipedia.org/wiki/Rajeevan_Mammili
മലയാള നാടക സംവിധായകനും നടനുമാണ് രാജീവൻ മമ്മിളി .
കേരള സംഗീതനാടക അക്കാദമിയുടെ 2009-ലെ പ്രൊഫഷണൽ നാടക മത്സരത്തിൽ മികച്ച സംവിധായകനുള്ള പുരസ്കാരം ഇദ്ദേഹത്തിനു ലഭിച്ചു.
കോഴിക്കോട്ടെ അമച്വർ നാടക വേദികളിൽ പ്രവർത്തനം ആരംഭിച്ച രാജീവൻ കോഴിക്കോട് സ്റ്റേജ് ഇന്ത്യയുടെ 'ഭാഗ്യരേഖ', 'ബൊമ്മക്കൊലു', ചിരന്തനയുടെയും അങ്കമാലി നാടക നിലയത്തിന്റെയും നാടകങ്ങളിലൂടെ നടനായും പ്രവർത്തിച്ചിട്ടുണ്ട്.
സംവിധാനം ചെയ്ത നാടകങ്ങൾ സ്വർഗ്ഗം ഭൂമിയിലാണ് കുമാരൻ ഒരു കുടുംബനാഥൻ ശുദ്ധികലശം ( കെ.പി.എ.സി. ) പുരസ്കാരങ്ങൾ കേരള സംഗീതനാടക അക്കാദമിയുടെ 2009-ലെ പ്രൊഫഷണൽ നാടക മത്സരത്തിൽ മികച്ച സംവിധായകനുള്ള പുരസ്കാരം കേരള സംഗീതനാടക അക്കാദമിയുടെ 2010-ലെ പ്രൊഫഷണൽ നാടക മത്സരത്തിൽ മികച്ച നാടകത്തിന്റെ സംവിധായകനുള്ള പുരസ്കാരം ( ഭീമസേനൻ ) അവലംബം
മംതാസ് സംഘമിത
ഒരു ഫിസിഷ്യനും ഇന്ത്യൻ രാഷ്ട്രീയക്കാരിയുമാണ് മംതാസ് സംഘമിത .
പശ്ചിമ ബംഗാളിലെ ബർധമാൻ-ദുർഗാപൂരിൽ നിന്ന് (ലോക്‌സഭാ മണ്ഡലം) പതിനാറാം ലോക്‌സഭയിലേക്ക് അവർ പാർലമെന്റ് അംഗമായിരുന്നു .
2014 ലെ ഇന്ത്യൻ പൊതുതെരഞ്ഞെടുപ്പിൽ അഖിലേന്ത്യാ തൃണമൂൽ കോൺഗ്രസ് സ്ഥാനാർത്ഥിയായി അവർ വിജയിച്ചു.
പശ്ചിമ ബംഗാൾ നിയമസഭയുടെ മുൻ സ്പീക്കറും മുൻ നിയമമന്ത്രിയുമായിരുന്ന പരേതനായ സയ്യിദ് അബ്ദുൾ മൻസൂർ ഹബീബുള്ളയുടെയും വിദ്യാഭ്യാസ വിചക്ഷണനായിരുന്ന മഖ്‌സൂദ ഖാട്ടൂണിന്റെയും മകളാണ് മംതാസ് സംഘമിത.
തൊഴിൽപരമായി ഗൈനക്കോളജിസ്റ്റായ അവർ കൽക്കട്ട മെഡിക്കൽ കോളേജ് ആശുപത്രിയിലെ ഗൈനക്കോളജി വിഭാഗം മേധാവിയായിരുന്നു.
ബർധമാനിലെ മുനിസിപ്പൽ ഗേൾസ് സ്കൂളിലും കൊൽക്കത്തയിലെ ബ്രഹ്മോ ബാലിക ശിക്ഷാലയത്തിലും പഠിച്ച അവർ അവിടെ നിന്ന് നാല് വിഷയങ്ങളിൽ ഒന്നാം ഡിവിഷൻ ലെറ്റർ നേടി വിജയിച്ചു.
അവർ ബെഥൂൺ കോളേജിൽ നിന്ന് പ്രീ-മെഡിക്കൽ പൂർത്തിയാക്കി.
1968ൽ കൊൽക്കത്ത മെഡിക്കൽ കോളേജിൽ നിന്ന് എംബിബിഎസ് പാസായി.
ഇതിനെത്തുടർന്ന് 1970- ൽ കൽക്കട്ട സർവകലാശാലയിൽ നിന്ന് ഡിജിഒയും ഡൽഹി സർവകലാശാലയിൽ നിന്ന് എംഡിയും (ഒടിജി) ലഭിച്ചു.
ഉപരിപഠനത്തിനായി അവർ യുകെയിലേക്ക് പോയി.
She went to UK for higher studies.
മംലൂക്ക് സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Mamluk_Sultanate_(Cairo)
മദ്ധ്യകാലഘട്ടത്തിൽ മധ്യേഷ്യയിൽ ഖലീഫമാർ വിവിധ ദേശങ്ങളിൽ നിന്ന് കൊണ്ടുവന്ന അടിമകൾ ഒന്നിച്ചു ചേർന്ന് ഒരു സൈനിക ശക്തിയായി വളരുകയും കൈറോ കേന്ദ്രമാക്കി ഒരു പുതിയ രാജവംശത്തിന് രുപം കൊടുക്കുകയും ചെയ്തു.
ഈ വംശധാരയെയാണ്‌ മംലൂക്ക് വംശം എന്ന് വിളിക്കുന്നത്.
ഈ രാജവംശത്തിന്റെ സ്ഥാപക ഷജർ അൽൻ ദുർദ് എന്ന വനിതയാണ്.
മംഗോൾ പടയോട്ടത്തെ തടഞ്ഞു നിർത്തി മുസ്ലിം ലോകത്തെ രക്ഷിച്ചവർ എന്ന നിലയിലാണ് മംലൂക്ക് രാജവംശം ഇസ്ലാമിക ചരിത്ര ലോകത്തു അറിയപ്പെടുന്നത്.
മംഗോളിയരെ മംലൂക് പടനായകർ തോൽപ്പിച്ചില്ലായിരുന്നുവെങ്കിൽ ഇന്നത്തെ മിഡിൽ ഈസ്റ്റിന്റെ ചരിത്രം മറ്റൊന്നാകുമായിരുന്നു എന്ന് കരുതുന്നവരുമുണ്ട്.
വിദ്യാഭ്യാസം പ്രോത്സാഹിപ്പിക്കുന്നതിനായി നിരവധി കലാലാലയങ്ങൾ ഇവരുടെ ഭരണ കാലയളവിൽ ഉയർന്നു വന്നിട്ടുണ്ട്.
വാസ്തു ശിൽപ്പ കലാ ചാതുര്യത്തിലൂന്നിയ  നിരവധി കെട്ടിടങ്ങൾ ഇവരുടെ സംഭാവനകളായിട്ടുണ്ട്.
കാർഷിക രംഗത്തും വ്യാപാര രംഗത്തും ഈജിപ്ത് ഈ കാലയളവിൽ പുരോഗതി പ്രാപിച്ചിരുന്നു .
അയ്യൂബ് രാജ വംശത്തെ പോലെ തന്നെ മത മൂല്യങ്ങളിലുറച്ചു നിന്നാണ് മംലൂക്ക് രാജവംശം ഭരണം നടത്തിയിരുന്നത്.
മത പണ്ഡിതർക്കു ഉന്നത സ്ഥാനം നൽകി ആദരിച്ചു.
ശാഫിഇ ഹമ്പലി മാലിക്കി ഹനഫി തുടങ്ങിയ കർമ്മ ശാസ്ത്ര  സരണികളിലുള്ള പണ്ഡിതരെ ന്യായാധിപനാമാരായി നിശ്ചയിക്കുകയും ശാഫിഇ കർമ്മ ശാസ്ത്ര വിദഗ്ദ്ധനെ മുഖ്യ ന്യായാധിപനാക്കുകയും ചെയ്തു .
എന്നാൽ മത പരിഷ്ക്കരണത്തിനെതിരെ മുഖം തിരിക്കുന്ന സമീപനമായിരുന്നു മംമ്‍ലൂക്കുകാരുടെത് .
പാരമ്പര്യ പണ്ഡിതരെയും ആചാരങ്ങളെയും വിമർശിച്ചു എന്ന കാരണത്താൽ മത പരിഷ്കർത്താവായ ഇബ്നു തെംമീയയയെ പലവട്ടം  ജയിലിൽ അടക്കുകയും നാടുകടത്തുകയും ചെയ്തത് ഇതിനു തെളിവായി കരുതപ്പെടുന്നു.
ആധ്യാത്മിക രംഗത്തും മുദ്ര പതിപ്പിച്ചവരായിരുന്നു മംലൂക്ക് ഭരണാധികാരികൾ .
ഭരണാധികാരികളിൽ ഭൂരിഭാഗം പേരും ശാദുലിയ്യ സൂഫി സരണി പിന്തുടർന്നവരായിരുന്നു ചിലർ ബദവിയ്യ രിഫാഇയ്യ സരണികളും പിന്തുടർന്നു.
സൂഫികൾക്ക്  സന്യാസി മഠങ്ങളും, ശവ കുടീരങ്ങളും പണിതു നൽകിയ ഇവർ .
സലാഹുദ്ധീൻ അയ്യൂബിയെ പിന്തുടർന്ന് ഖാൻഖാഹുകൾക്കും ദർഗ്ഗ കൾക്കും പ്രതേക ധന സഹായം ഏർപ്പെടുത്തി.
ഖുർആൻ ഹദീസ് കർമ്മ ശാസ്ത്ര പഠനങ്ങൾക്ക് വിദ്യാഭ്യാസ കേന്ദ്രങ്ങൾ തുടങ്ങി.
നിരവധി മസ്ജിദുകളും മദ്രസ്സകളും പണി കഴിപ്പിച്ചു.
പിന്തുടർച്ച അവകാശികളുടെ ദാരിദ്രം മൂലം പതിനഞ്ചാം നൂറ്റാണ്ടോടു കൂടി തന്നെ ഈ സുൽത്താൻ വംശം ക്ഷയിക്കാൻ തുടങ്ങിയിരുന്നു.
1517 ഇൽ  ഓട്ടോമൻ ഖിലാഫത്ത്  ഈജിപ്ത്  കീഴടക്കിയതോടെ രണ്ടര നൂറ്റാണ്ടു കാലം നീണ്ടു നിന്ന മംലൂക് ഭരണ വംശത്തിനു അന്ത്യമാവുകയും  ഓട്ടോമൻ ഭരണ പ്രതിനിധികളായി ഇവർ മാറുകയും ചെയ്തു.
തമൻ രണ്ടാമനാണ് മംലൂക്ക് വംശത്തിലെ അവസാന സുൽത്താൻ.
അവലംബം ↑ Kennedy, Hugh N. The Historiography of Islamic Egypt (C. 950-1800) .
Brill Academic Publishers, 2001.
↑ Britannica, p. 114 ↑ Northrup, ed.
Petry 1998, p. 269 ↑ Northrup, ed.
Petry 1998, p. 267 ↑ Britannica, pp. 114–115 ↑ Britannica, p. 114 കുറിപ്പുകൾ
മംഗൽപാടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mangalpady_Gramapanchayat Olayam Masjidh, Shiriya
കാസർഗോഡ് ജില്ലയിൽ കാസർഗോഡ് താലൂക്കിൽ മഞ്ചേശ്വരം ബ്ളോക്കിലുൾപ്പെടുന്ന 36.3 ച.
വിസ്തൃതിയുള്ള ഗ്രാമപഞ്ചായത്താണ് മംഗൽപാടി ഗ്രാമപഞ്ചായത്ത് .
1962 ലാണ് ഈ ഗ്രാമപഞ്ചായത്ത് രൂപീകൃതമായത്.
തെക്ക് - കുമ്പള ഗ്രാമപഞ്ചായത്ത്
വടക്ക് - മഞ്ചേശ്വരം ഗ്രാമപഞ്ചായത്ത് , മീഞ്ച ഗ്രാമപഞ്ചായത്ത്
കിഴക്ക് - മീഞ്ച ഗ്രാമപഞ്ചായത്ത് , പൈവളികെ ഗ്രാമപഞ്ചായത്ത്
പടിഞ്ഞാറ് - അറബിക്കടൽ വാർഡുകൾ സ്ഥിതിവിവരക്കണക്കുകൾ ജില്ല കാസർഗോഡ് ബ്ലോക്ക് മഞ്ചേശ്വരം വിസ്തീര്ണ്ണം 36.3 ചതുരശ്ര കിലോമീറ്റർ ജനസംഖ്യ 37,565 പുരുഷന്മാർ 18,122 സ്ത്രീകൾ 19,443 ജനസാന്ദ്രത 1034 സ്ത്രീ : പുരുഷ അനുപാതം 1073 സാക്ഷരത 80.89% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mangalpadypanchayat Archived 2016-03-12 at the Wayback Machine .
മആരിജ് ഇംഗ്ലീഷ് വിലാസം https://ml.wikipedia.org/wiki/Al-Maarij
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപതാം അദ്ധ്യായമാണ്‌ മആരിജ് (കയറുന്ന വഴികൾ).
സൂക്തങ്ങൾ : 44 മുൻപുള്ള സൂറ: ഹാഖ ഖുർആൻ അടുത്ത സൂറ: നൂഹ് സൂറത്ത്
(അദ്ധ്യായം) 70
മഅ്ദിൻ ഇംഗ്ലീഷ് വിലാസം https://ml.wikipedia.org/wiki/Ma%27din
സയ്യിദ് ഇബ്രാഹീം ഖലീലുൽ ബുഖാരിയുടെ നേതൃത്വത്തിൽ മലപ്പുറം ജില്ലയിലെ സ്വലാത്ത് നഗറിൽ 1997 ലാണ് മഅ്ദിൻ അക്കാദമി ( ഇംഗ്ലീഷ്: Ma'din Academy ) ആരംഭിച്ചത്.
മഅ്ദിൻ അക്കാദമിയുടെ പൂർണ്ണനാമം മഅ്ദിനു സ്സഖാഫത്തിൽ ഇസ്ലാമിയ്യ എന്നാണ്.
1997 ജൂൺ 6 ന് മലപ്പുറം സ്വലാത്ത് നഗറിൽ പ്രവർത്തനമാരംഭിച്ച സ്ഥാപനം ഇന്ന് നാൽപത്തഞ്ചിലധികം സ്ഥാപനങ്ങളിലായി 25000 വിദ്യാർത്ഥികൾ പഠിച്ചുകൊണ്ടിരിക്കുന്നു.
ഇൻറർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യ , ദാറുൽ മുസ്തഫ ഉൾപ്പെടെ ഒട്ടേറെ സർവകലാശാലകളുമായി അക്കാദമിക ധാരണാ പത്രങ്ങൾ മഅ്ദിൻ ഒപ്പു വെച്ചിട്ടുണ്ട്.
മലേഷ്യൻ യൂണിവേഴ്‌സിറ്റിയുടെ സർട്ടിഫിക്കറ്റോടെയുള്ള ഇസ്ലാമിക്ക് ബാങ്കിങ് പഠിപ്പിക്കാനുള്ള കേന്ദ്രമായും ജാമിഅമില്ലിയ്യയുടെ സ്റ്റഡിസെന്ററായും മഅ്ദിന് അംഗീകാരം ലഭിച്ചിട്ടുണ്ട്.
സാംസ്‌കാരിക-ചരിത്ര പഠന മേഖലയലെ സഹകരണത്തിന് യുഎസ് ആസ്ഥാനമായ ഷെൻഗെ ഇന്റർനാഷണൽ പീസ് ഫൗണ്ടേഷനും മഅ്ദിൻ അക്കാദമിയും ധാരണാപത്രത്തിൽ ഒപ്പ് വെച്ചു.
സ്പാനിഷ് ഭാഷാ പഠനത്തെ വിപുലപ്പെടുത്തുന്നതിന് വേണ്ടി മഅ്ദിൻ അക്കാദമി ഇൻസ്റ്റിറ്റ്യൂട്ടോ സെർവാൻതസുമായി സഹകരണ കരാറിൽ ഒപ്പുവെച്ചു.
സയ്യിദ് അഹമദുൽ ബുഖാരി അവാർഡ്
അറബി ഭാഷാ രംഗത്തെ സംഭാവനക്കും സേവനത്തിനും മഅ്ദിൻ അക്കാദമി നൽകുന്ന പുരസ്‌കാരമാണ് സയ്യിദ് അഹമദുൽ ബുഖാരി അവാർഡ്.
മഅ്ദിൻ ചെയർമാൻ സയ്യിദ് ഇബ്‌റാഹീം ഖലീൽ ബുഖാരിയുടെ പിതാവായ അഹ്മദുൽ ബുഖാരിയുടെ നാമധേയത്തിലാണ് അവാർഡ്.
കോട്ടൂർ കുഞ്ഞമ്മു മുസ്‌ലിയാർ, കോടമ്പുഴ ബാവ മുസ്‌ലിയാർ, എ കെ അബ്ദുർറഹ്മാൻ മുസ്‌ലിയാർ, ഇ.
സുലൈമാൻ മുസ്‌ലിയാർ , ചിത്താരി ഹംസ മുസ്‌ലിയാർ, പൊന്മള അബ്ദുൽ ഖാദിർ മുസ്‌ലിയാർ, കെ പി മുഹമ്മദ് മുസ്ലിയാർ കൊമ്പം എന്നീ അറബി ഭാഷാ രംഗത്ത് നിസ്തുല സേവനങ്ങൾ നടത്തിയ പണ്ഡിതന്മാർക്കാണ് കഴിഞ്ഞ വർഷങ്ങളിൽ അവാർഡുകൾ സമ്മാനിച്ചത്.
ഒരുലക്ഷം രൂപയും പ്രശസ്തി പത്രവുമടങ്ങുന്നതാണ് അവാർഡ്.
അദനി عدني
സ്ഥാപനത്തില് നിന്ന് പഠനം പൂര്ത്തീകരിച്ച വിദ്യാര്ത്ഥികള്ക്ക് നല്കുന്ന ഇസ്ലാമിക് ബിരുദമാണ് അദനി.
2016 ലാണ് ആദ്യ ബാച്ച് പുറത്തിറങ്ങിയത്.
ഇതിന്റെ പ്രഖ്യാപനം നടത്തിയത് സമസ്ത പ്രസിഡന്റ്.
ജാമിഅഃ സഅദിയ്യ സ്ഥാപകനും നൂറുൽ ഉലമ ma അബ്ദുൽ ഖാദിർ മുസ്‌ലിയാർ ആണ് .
ചില സ്ഥാപനങ്ങൾ
മത, ഭൗതിക സാങ്കേതിക സമന്വയ വിദ്യാഭ്യാസമാണ് മഅ്ദിൻ നടപ്പാക്കുന്നത്.
അനാഥാലയങ്ങൾ, കോളേജുകൾ, സ്കൂളുകൾ, അന്താർദേശീയ പാഠശാലകൾ, വനിതാ വിദ്യാഭ്യാസ കേന്ദ്രങ്ങൾ, തുടങ്ങി നിരവധി സ്ഥാപനങ്ങൾ ഉൾപ്പെടുന്നതാണ്  മഅ്ദിൻ അക്കാദമി.
ആര്ട്സ് ആൻഡ്‌ സയൻസ് കോളേജ് റെസിഡെൻഷ്യൽ സ്കൂൾ ദഅ് വ കോളേജ് ശരീഅത്ത് കോളേജ് ഖുർആൻ പഠന കേന്ദ്രം മഅ്ദിൻ അറബിക് സ്റ്റഡി സെന്റർ ഇൻസ്റ്റിറ്റ്യൂട്ട് ഓഫ് ടര്കിഷ് സ്റ്റഡീസ് മീഡിയ സ്കൂൾ പോളിടെൿനിക് കോളേജ് പബ്ലിക്‌ സ്കൂൾ സ്പാനിഷ്‌ അക്കാദമി സ്കൂൾ ഓഫ് എക്സലൻസ് ഷീ ക്യാമ്പസ്‌ ഏബ്ൾ വേൾഡ് മഅ്ദിൻ ക്യൂ ലാന്റ് മഅ്ദിൻ ഇൻഡസ് അക്കാദമി മഅ്ദിൻ ഹോം സയൻസ് സെന്റർ എജ്യൂ പാർക്ക് പ്രമാണം:Ma'din hi-tech library.jpg മഅ്ദിൻ ഹൈടെക് ലൈബ്രറി കാന്തപുരം ഉസ്താദ്‌ ഉദ്‌ഘാടനം ചെയ്യുന്നു.
സാങ്കേതിക, തൊഴിലധിഷ്ഠിത വിദ്യാഭ്യാസ രംഗത്ത് ബഹുമുഖ പദ്ധതികളോടെയുള്ള മഅ്ദിൻ അക്കാദമിയുടെ പുതിയ സംരംഭമാണ്  മഅ്ദിൻ എജ്യൂ പാർക്ക്.
ദഅ്‌വ കോളേജ്
മതവിദ്യാഭ്യാസത്തോടുകൂടെ ഭൗതികവിദ്യയും അഭ്യസിപ്പിക്കുന്ന വിദ്യാഭ്യാസ സമുച്ഛയമാണ് മഅ്ദിൻ ദഅ്‌വ കോളേജുകൾ.
മഅ്ദിൻ സ്ഥാപനത്തിന്റെ കീഴിൽ 5 വലിയ ദഅ്‌വാ കോളേജുകളും 5ൽ അധികം ഓഫ് കാമ്പസുകളും പ്രവർത്തിച്ച് വരുന്നു.
മഅ്ദിൻ ഇൻഡസ് അക്കാദമി
കാശ്മീരിൽ നിന്നുള്ള വിദ്യാർത്ഥികൾക്ക് വിജ്ഞാനം നേടാനുള്ള സംരംഭമാണ് ഇൻഡക്‌സ് അക്കാദമി.
സി ബി എസ് ഇ ഇംഗ്ലീഷ് മീഡിയം സകൂൾ പഠനം മത വിഷയങ്ങളിൽ പരിശീലനം  എന്നിവ നല്കുന്നു.
സ്‌കൂൾ ഓഫ് എക്‌സലൻസ്
എസ് എസ് എൽ സി  പരീക്ഷയിൽ മുഴുവൻ സയൻസ് വിഷയങ്ങളിലും 85 ശതമാനത്തിൽ കൂടുതൽ മാർക്ക് നേടുന്നവരെ തിരഞ്ഞെടുത്ത്  സയൻസ് ഒപ്ഷനൽ സബ്ജക്ട് തിരെഞ്ഞെടുത്ത് തുടർ പഠനത്തിൻ അവസരം ഒരുക്കുന്ന സ്ഥാപനം.
മെഡിക്കൽ എൻജിനീയറിങ് എൻട്രൻസ് പരിശീലനം നൽകുന്നതോടൊപ്പം മതപഠനത്തിനും അവസരം നൽകുന്നു.
ഡെസ്റ്റിറ്റിയൂട്ട് ഹോം
മഅ്ദിൻ ഡെസ്റ്റിറ്റിയൂട്ട് ഹോം 2008ൽ തുടക്കം കുറച്ചു.
ഡെസ്റ്റിറ്റിയൂട്ട് ഹോം ഓർഫനേജ് കൺട്രോൾ ബോർഡിന്റെ അംഗീകാരത്തോടെ പ്രവർതിക്കുന്നു.
ഇസ്ലാമിക്ക് ദഅ്‌വ കോളേജ്, ഹിഫഌൽ ഖുർആൻ കോളേജ്, മോഡൽ അക്കാദമി എന്നീ വിഭാഗങ്ങളിലെ  സാമ്പത്തികമായി പിന്നോക്കം നിൽക്കുന്ന വിദ്യാർത്ഥികളെ ദത്തെടുത്ത് വളർത്തുന്നു.
പോളിടെക്‌നിക്ക് കോളേജ്
മലപ്പുറം ജില്ലയിലെ ആദ്യത്തെ സ്വാശ്രയ പോളിടെക്‌നുക്ക് കോളേജാണ് മഅ്ദിൻ സ്ഥാപിച്ചത്.
സിവിൽ എഞ്ചിനീയറിങ് 2.
മെക്കാനിക്കൽ എഞ്ചിനീയറിങ് 3.
ഇലക്ട്രിക്കൽ ആന്റ് ഇലക്‌ട്രോണിക്‌സ് എഞ്ചിനീയറിങ് 4.
കമ്പ്യൂടർ എഞ്ചിനീയറിങ് 5.
ഓട്ടോമൊബൈൽ എഞ്ചിനീയറിങ് 6.
ആർകിടെക്ചർ എന്നീ മേഖലകളിൽ വിദ്യാഭ്യസം നൽകുന്നു.
മഅ്ദിൻ ക്യൂ ലാന്റ്
പെൺകുട്ടികൾക്ക് സുരക്ഷിതമായി ഖുർആൻ മനഃപാഠമാക്കുന്നതോടൊപ്പം ഭൗതിക പഠനവും സാധ്യമാക്കുന്ന സ്ഥാപനമാണ് മഅ്ദിൻ ക്യൂ ലാന്റ്.
മലപ്പുറം ജില്ലയിലെ പുല്പറ്റയിലാണ് സ്ഥാപനം നിലകൊള്ളുന്നത്‌ എൻകൗമിയം
മഅ്ദിൻ അക്കാദമിയുടെ പന്ത്രണ്ടാം വാർഷികാഘോഷത്തെയാണ്‌ എൻകൗമിയംഎന്ന് വിളിക്കപ്പെടുന്നത്.
എൻകൗമിയം എന്നത് ഇംഗ്ലീഷ് ഭാഷയാണ്‌.
പ്രകീര്ത്തനം എന്നാണര്ത്ഥം.
വൈസനിയം
മഅ്ദിൻ അക്കാദമിയുടെ ഇരുപതാം വാർഷികാഘോഷത്തെയാണ്‌ വൈസനിയം( Latin: [vicennium] ) എന്ന് വിളിക്കപ്പെടുന്നത്.
ലാറ്റിൻ ഭാഷയിലെ വൈസനിയം എന്ന വാക്കിനർത്ഥം ഇരുപത് വർഷങ്ങൾ എന്നാണ്.
2017 ഡിസംബറിൽ അവസാനിക്കുന്ന വൈസനിയം പരിപാടികൾ ബഹു: മുഖ്യമന്ത്രി ഉമ്മൻ ചാണ്ടിയാണ് ഉദ്ഘാടനം ചെയ്തത്.
ഗൾഫ് രാജ്യങ്ങൾ, ഫിജി, ആസ്‌ത്രേലിയ, മലേഷ്യ, എന്നീ രാജ്യങ്ങളിൽ പ്രീ കോൺഫറൻസുകൾ നടന്നു.
മത-ഭൗതിക വിദ്യാഭ്യാസത്തിനായി ഓൺലൈൻ പഠനാവസരങ്ങളുണ്ടാക്കുന്ന വെർച്വൽ യൂണിവേഴ്‌സിറ്റി വിദ്യാഭ്യാസം, മതം, സാംസ്‌കാരികം സാമ്പത്തികം, ചരിത്രം, കുടുംബം, കുടിയേറ്റം എന്നീവിഭാഗങ്ങളിലായി നടക്കുന്ന വിവധ പദ്ധതികളാണ് വൈസനിയം വിഭാവനം ചെയ്യുന്നത്.
2015 آ ആരംഭിച്ച വൈസനിയം പരിപാടികളുടെ സമാപനം 2018 ഡിസംബہ 27,28,29,30 തി؟
തികളിലാണ് നട،ുന്നത്.
ഹോസ്‌പൈസ്
ആതുര സേവനത്തിലെ മഅ്ദൻ മുഖമാണ് ഇത്.
ഹോസ്‌പൈസ് എന്നാൽ അഭയകേന്ദ്രം എന്നാണ് അർത്ഥം.
അത്യാഹിതങ്ങളിൽ ആശുപത്രികളിൽ എത്തിക്കാൻ ആദുനിക സംവിദാനത്തോട്കൂടെയുള്ള ആംബുലൻസ് സേവനവും പാലിയേറ്റീവ് ഹോംകെയറും പദ്ധതിയുടെ ഭാഗമായി പ്രവർത്തനസജ്ജമായിട്ടുണ്ട്.
വൈസനിയത്തിന്റെ ഏറ്റവും പ്രധാന പദ്ധതിയാണ്.
മഅ്ദിൻ ഹോസ്‌പൈസ് പാരാപ്ലീജിയ രോഗികൾക്ക് ആശ്വാസം നല്കാൻ പാരാപ്ലീജിയ സ്‌നേഹ മീറ്റ് സംഘടിപ്പിച്ചു.
മെഡ്ഹിൽഫെ
പൊതുജനാരോഗ്യ സംരക്ഷണത്തിനുള്ള മെഡിക്കൽ കാമ്പാണ് മെഡ്ഹൽഫെ.
കേരളത്തിനകത്തും പുറത്തുമുള്ള ആശുപത്രികളുടെ സഹായത്തോടെയാണ് പദ്ധതി നടപ്പിലാക്കിയത്.
രണ്ടായിരത്തിലധികം പേർ പങ്കെടുത്തു.
രണ്ടാം ഘട്ട മെഡ്ഹിൽഫെ പ്രഖ്യാപിച്ചു.
ഏബ്ൾ വേൾഡ്
ഏബ്ൾ വേൾഡ് എന്നാൽ ശേഷിയുടെ ലോകം.
മഅ്ദിൻ വൈസനിയത്തിന്റെ ഭാഗമായി ഭിന്ന ശേഷിയുള്ളവർക്കും വിവിധ കാരണങ്ങളാൽ പൊതു ധാരയിലേക്ക് വരാൻ കഴിയാത്തവർക്കുമായി 2017 ജൂലൈ 27ന് മഅ്ദിൻ കാമ്പസിൽ വച്ച് ഈ സ്ഥാപനത്തിന്റെ ശിലാസ്ഥാപനം നടന്നു.
വീൽ ചെയർ രോഗികൾ, അപകടങ്ങളിൽ പെട്ട് ശയ്യാവലംബികളായവർ, ഓട്ടിസം ബാധിച്ചവർ , സാധാരണ ശാരീരിക മാനസിക ശേഷിയില്ലാത്തവർ, എന്നീ വിഭാകങ്ങൾകുള്ള പദ്ധതികളാണ്  ആവിഷ്‌കരിക്കുന്നത്പുനരധിവാസം, ഡെ കെയർ, തൊഴിൽ പരിശീലനം, ഫാമി എംപവർമെന്റ്, കൗൺസിലിംഗ് എന്നിവയാണ് ഇവർക്ക് തയ്യാറാക്കിയിട്ടുള്ളത്.
ആഗ്രോ സ്‌പെയ്‌സ്
കാർഷിക രംഗത്തെ സ്വയം പര്യാപ്തത ഉറപ്പ് വരുത്തുന്നതിനും  വിഷരഹിത കൃഷി രീതികൾ പ്രോത്സാഹിപ്പിക്കുന്നതിനുമായി മഅ്ദിൻ അക്കാദമിയുടെ വൈസനിയം ആഘോഷങ്ങളുടെ ഭാഗമായി കൃഷിമന്ത്രി ഉദ്ഘാടനം ചെയ്ത പദ്ധതിയാണ് ആഗ്രോ സ്‌പെയ്‌സ്.
/ Archived 2018-02-05 at the Wayback Machine .
ഇബ്‌നു ബത്തൂത്ത സമ്മേളനം
കേരളം, തമിഴ്‌നാട് കർണാടകയുടെ ചില ഭാഗങ്ങൾ എന്നിവയെല്ലാമുൾപ്പെട്ട ഭൂപ്രദേശമായിരുന്ന മലബാറിലേക്ക് ഇബ്‌നു ബത്തൂത്തയുടെ സഞ്ചാരപഥവും വാണിജ്യ മേഖലയിലെ മലബാറിന്റെ പാരമ്പര്യവും ചർച്ചാവിഷയമാക്കി അഗാദീർ യൂണിവേഴ്‌സിറ്റി, മലേഷ്യൻ അന്താരാഷ്ട്ര ഇസ്ലാമിക്ക് സർവകലാശാല, യൂ. എൻ. എ.ഒ.സി, ഹംദർദ് ഫൗണ്ടേഷൻ എന്നിവരുടെ സംഘാടനത്തിൽ മഅ്ദിൻ അക്കാദമി ആദിത്ത്യമരുളുന്ന ചരിത്രപഠനവും സെമിനാർ അവതരണവുമാണ് ഇതിന്റെ ഭാഗമായി നടക്കുന്നത്.
വിക്കിപീഡിയ:പഠനശിബിരം/മലപ്പുറം 2
മഅ്ദിൻ അക്കാദമി മലപ്പുറത്തിന്റെ ഭാഗമായി മലയാളം വിക്കിപീഡിയ പ്രവർത്തകരുടെ സഹായത്തോടെ നടത്തുന്ന പഠന ശിബിര പരിപാടിയാണിത്.
മഅദിൻ ഇരുപതാം വാർഷികമായ വൈസനീയം പരിപാടിയുടെ ഭാഗമായാണ് ഇത് നടത്തപെട്ടത്.
കണ്ണികൾ ഔദ്യോഗിക വെബ്സൈറ്റ് മഅ്ദിൻ പബ്ലിക്‌ സ്കൂൾ Archived 2016-04-08 at the Wayback Machine .
മഅ്ദിൻ ആര്ട്സ് ആൻഡ്‌ സയൻസ് കോളേജ് മഅ്ദിൻ പോളിടെൿനിക് കോളേജ് Archived 2016-03-25 at the Wayback Machine .
അവലംബം Ma'din എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മകം പിറന്ന മങ്ക ഇംഗ്ലീഷ് വിലാസം https://ml.wikipedia.org/wiki/Makam_Piranna_Manka
എൻ.ആർ. പിള്ള സംവിധാനം ചെയ്ത് പൊൻകുന്നം വർക്കി കഥ, തിരക്കഥ, സംഭാഷണം എന്നിവയെഴുതി നിർമ്മിച്ച 1977-ലെ ഒരു മലയാളചലച്ചിത്രമാണ് മകം പിറന്ന മങ്ക .
ജയൻ , ജയഭാരതി , കെ.പി.എ.സി. ലളിത , അടൂർ ഭാസി എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു.
വി. ദക്ഷിണാമൂർത്തിയാണ് ചിത്രത്തിലെ ഗാനങ്ങൾക്ക് ഈണം നൽകിയിരിക്കുന്നത്.
ഏറ്റുമാനൂർ സോമദാസ് ചിത്രത്തിലെ ഗാനങ്ങൾ രചിച്ചു.
താരം വേഷം 1 ജയൻ 2 ജയഭാരതി 3 അടൂർ ഭാസി 4 കെ.പി.എ.സി. ലളിത 5 പ്രമീള 6 ശങ്കരാടി 7 ജനാർദ്ദനൻ 8 എം.ജി. സോമൻ 9 ഉഷാറാണി 10 വീരൻ 11 മൂസത് 12 എലിസബത്ത് 13 ഭാഗീരഥി അമ്മ ഗാനങ്ങൾ ഗാനരചന: ഏറ്റുമാനൂർ സോമദാസൻ സംഗീതം: വി. ദക്ഷിണാമൂർത്തി നമ്പർ.
പാട്ട് പാട്ടുകാർ രാഗം 1 ആശ്രമ മംഗല്യദീപമേ കെ ജെ യേശുദാസ് , പി സുശീല 2 ഇനി ഞാനുറങ്ങട്ടെ പി സുശീല 3 കാക്കിക്കുപ്പായക്കാരാ വാണി ജയറാം 4 മല്ലീ സായക ലഹരി കെ ജെ യേശുദാസ് 5 നിത്യകന്യകേ കാർത്തികേ കെ ജെ യേശുദാസ് , കല്യാണി മേനോൻ സാരംഗ 6 തൊട്ടാൽ പൊട്ടുന്ന പെണ്ണേ കെ ജെ യേശുദാസ് അവലംബം പുറത്തേക്കുള്ള കണ്ണികൾ മകം_പിറന്ന_മങ്ക ഇന്റർനെറ്റ് മൂവി ഡാറ്റാബേസിൽ
മകനെ നിനക്കുവേണ്ടി
പ്രീമിയർ പിക്ചേഴ്സിന്റെ ബാനറിൽ 1971 ഇ.
എൻ. ബാലകൃഷ്ണൻ സംവിധാനം നിർവഹിച്ച മലയാളചലച്ചിത്രമാണ് മകനെ നിനക്കുവേണ്ടി .
തിരുമേനി പിക്ചേഴ്സ് വിതരണം ചെയ്ത ഈ ചിത്രം കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ ഷീല കവിയൂർ പൊന്നമ്മ അടൂർ ഭാസി ടി.എസ്. മുത്തയ്യ കൊട്ടാരക്കര ശ്രീധരൻ നായർ ഫിലോമിന തിക്കുറിശ്ശി സുകുമാരൻ നായർ പ്രേമ ആരതി ഖദീജ ഉഷാനന്ദിനി.
പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ പി. മാധുരി രേണുക അണിയറയിൽ സംവിധാനം - ഇ.
എൻ. ബാലകൃഷ്ണൻ ബാനർ - പ്രിമിയർ പിക്ചേഴ്സ് കഥ, തിരക്കഥ, സംഭാഷണം - പാറപ്പുറത്ത് ഗാനരചന - വയലാർ രാമവർമ്മ സംഗീതം - ജി. ദേവരാജൻ ഛായാഗ്രണം - ജി.വി. രമണി കലാസംവിധാനം - ആർ.ബി.എസ്. മണി.
ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
ഗാനം ആലാപനം 1 ബാവായ്ക്കും പുത്രനും പി സുശീല, രേണുക 2 ഇരുനൂറു പൗർണ്ണമി യേശുദാസ് 3 മാലഖമാർ പി സുശീല 4 പൊന്മാനേ ജയചന്ദ്രൻ 5 സ്നേഹം വിരുന്നു വിളിച്ചു പി. മാധുരി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവിഡേറ്റാ ബേസിൽ നിന്ന് മകനെ നിനക്കുവേണ്ടി ]
മകം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Magha
മകം നക്ഷത്രം ഹിന്ദു ജ്യോതിഷത്തിൽ മഖം എന്നറിയപ്പെടുന്നു.
ചിങ്ങരാശിയിൽപ്പെടുന്നു .
ജ്യോതിഷ സംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ ഒരു നക്ഷത്രമാണ്‌ മകം .
ഈ നക്ഷത്രത്തിൽ ജനിച്ചവരുടെ നാൾ മകം ആണെന്ന് കണക്കാക്കുന്നു.
കേരളത്തിലെ പ്രസിദ്ധമായ ചോറ്റാനിക്കര ഭഗവതിക്ഷേത്രത്തിൽ കുംഭമാസത്തിലെ മകം നക്ഷത്രദിവസം മകം തൊഴൽ നടത്തപ്പെടുന്നു.
സ്ത്രീകൾക്ക് ഉത്തമമാണ് ഈ നക്ഷത്രം എന്ന് വിശ്വസിയ്ക്കപ്പെടുന്നു.
മകം പിറന്ന മങ്ക എന്ന പ്രയോഗം ഇതുമായി ബന്ധപ്പെട്ടതാണ്.
എന്നാൽ ഇതൊരു പുരുഷനക്ഷത്രമാണ്.
അസുരഗണത്തിൽ പെട്ട മകം നക്ഷത്രത്തിന്റെ നാഥൻ കേതുവും ദേവത പിതൃക്കളുമാണ് .
മകം നക്ഷത്രത്തിൽ ജനിച്ചവർ
ആത്മീയത: പരമഹംസ യോഗാനന്ദൻ
സാമൂഹികം: ജെ. ജയലളിത
വിനോദം: അഭിഷേക് ബച്ചൻ , അനുപം ഖേർ
സാഹിത്യം: സി.വി. കുഞ്ഞുരാമൻ , ബങ്കിം ചന്ദ്ര ചാറ്റർജി , ജോസ്വിൻ ബിനോയ്‌
ശാസ്ത്രം: മേഘനാഥ് സാഹ
വ്യവസായം: കുമാർ മംഗളം ബിർള
യൂദാ ശ്ലീഹാ ഇംഗ്ലീഷ് വിലാസം https://ml.wikipedia.org/wiki/Jude_the_Apostle
യേശു ക്രിസ്തുവിന്റെ പന്ത്രണ്ട് അപ്പസ്തോലന്മാരിൽ ഒരാളാണ് യൂദാ ശ്ലീഹാ എന്ന യൂദാ തദേവൂസ് .
യേശുവിന്റെ ബന്ധുവായിരുന്നു ഇദ്ദേഹം.
യേശുവിന്റെ അമ്മയായ മറിയത്തിന്റെ സഹോദരി മേരിയുടെയും ക്ലെയോഫാസിന്റെയും മകനായിരുന്നു യൂദാ തദേവൂസ്.
യേശുവിന്റെ മരണശേഷം കുരിശിന്റെ ചുവട്ടിൽ യൂദാസിന്റെ അമ്മയായ മറിയവുമുണ്ടായിരുന്നുവെന്ന് ബൈബിളിൽ പ്രതിപാദിക്കുന്നുണ്ട് .
മറ്റൊരു  അപ്പസ്തോലനായ ചെറിയ യാക്കോബിന്റെ സഹോദരനായിരുന്നു ഇദ്ദേഹം എന്നും നിഗമനങ്ങളുണ്ട്.
ഇദ്ദേഹത്തിന് തദ്ദായി, ലാബി എന്നിങ്ങനെയുള്ള പേരുകളുമുണ്ടായിരുന്നു.